
Parlamentul  României

Camera  Deputaţilor
Comisia pentru sănătate  şi familie
                Nr. 28/ 17 /30 ianuarie 2008                                    

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative privind organizarea şi exercitarea profesiei de mediator sanitar în comunităţile de romi (Plx 750/2007), respinsă de Senat în şedinţa din 31 octombrie 2007 în calitate de primă Cameră sesizată şi  trimisă comisiei  pentru examinare, în fond, cu adresa  nr.Plx 750 din 5 noiembrie 2007, Camera Deputaţilor fiind Cameră decizională.

La întocmirea raportului, comisia a avut în vedere avizul Consiliului Legislativ nr. 662/28.05.2007, avizul Comisiei juridice, de disciplină şi imunităţi Plx 750 din 10.12.2007, avizul Comisiei pentru drepturile omului, culte şi problemele minorităţilor naţionale din 10.12. 2007, avizul Comisiei pentru egalitatea de şanse pentru femei şi bărbaţi nr. 37/518/12.12.2007, avizul Comisiei pentru administraţie publică, amenajarea teritoriului şi echilibru ecologic nr. 26/2025 din 11 decembrie 2007 şi punctul de vedere al Guvernului nr. 1443/15.06.2007.
În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

 ACAD. PROF. DR. MIRCEA IFRIM






[image: image2.png]



Parlamentul  României

Camera  Deputaţilor
Comisia pentru sănătate  şi familie
                  Nr. 28/ 17 /30 ianuarie 2008        
Raport
asupra propunerii legislative privind organizarea şi exercitarea profesiei de mediator sanitar în comunităţile de romi (Plx 750/2007)

 1. Cu adresa nr. Plx 750 din 5 noiembrie 2007 Comisia pentru sănătate şi familie a fost sesizată cu dezbaterea propunerii legislative privind organizarea şi exercitarea profesiei de mediator sanitar în comunităţile de romi (Plx 750/2007), respinsă de Senat în şedinţa din 31 octombrie 2007 în calitate de primă Cameră sesizată, Camera Deputaţilor fiind Cameră decizională.

La întocmirea raportului, comisia a avut în vedere avizul Consiliului Legislativ nr. 662/28.05.2007, avizul Comisiei juridice, de disciplină şi imunităţi nr. 750 din 10.12.2007, avizul Comisiei pentru drepturile omului, culte şi problemele minorităţilor naţionale nr. 750 din 10.12. 2007, avizul Comisiei pentru egalitatea de şanse pentru femei şi bărbaţi nr. 37/518/12.12.2007, avizul Comisiei pentru administraţie publică, amenajarea teritoriului şi echilibru ecologic nr. 26/2025 din 11 decembrie 2007 şi punctul de vedere al Guvernului nr. 1443/15.06.2007.
Propunerea legislativă are ca obiect de reglementare organizarea şi exercitarea profesiei de mediator sanitar în comunităţile de romi, în vederea înlesnirii comunicării între aceste comunităţi şi presonalul medical, contribuind astfel la creşterea adresabilităţii romilor la seviciile medico-sociale, preventive şi curative.

 2. Propunerea legislativă, în raport de obiectul şi conţinutul său, face parte din categoria legilor ordinare potrivit prevederilor articolului 73 din Constituţia României, republicată.
3. Comisia pentru sănătate şi familie a dezbătut proiectul de lege menţionat în şedinţele din 29 şi 30 ianuarie 2008. La şedinţele comisiei au participat toţi membrii - 13 deputaţi. Raportul comisiei a fost adoptat cu unanimitate de voturi. 


4. În urma dezbaterilor, Comisia pentru Sănătate  şi Familie propune plenului Camerei Deputaţilor respingerea propunerii legislative privind organizarea şi exercitarea profesiei de mediator sanitar în comunităţile de romi (Plx 750/2007, pentru următoarele argumente:


- funcţionarea ocupaţiei de mediator sanitar este deja reglementată prin Ordinul ministrului sănătăţii nr. 619/2002 şi prin Titlul V al Legii nr. 95/2006 privind reforma în domeniul sănătăţii; 

- în cuprinsul propunerii legislative nu se prevăd sursele de finanţare pentru aplicarea măsurilor impuse aşa cum prevede articolul 138 alin. (5) din Constituţia României, republicată.
PREŞEDINTE,

 ACAD. PROF. DR. MIRCEA IFRIM

